Metjū Vons
Metjū Vons (angļu: Matthew Vaughn; dzimis 1971. gada 7. martā) ir angļu kinorežisors, scenārists un producents. Karjeras sākumā bijis Gaja Ričija filmu "Nav dūmu bez stobriem" (Lock, Stock and Two Smoking Barrels, 1998), "Ķēriens" (2000) un "Aiznestie" (Swept Away, 2002) producents. Viņa pirmā režisētā filma bija Layer Cake (2004), ar Denjelu Kreigu galvenajā lomā. 2007. gadā režisējis piedzīvojumu filmu "Zvaigžņu putekļi". Vēlāk bijis arī tādu filmu kā "Kick-Ass: Jaunie supervaroņi" (2010), "X-cilvēki: Pirmā klase" (2011), "Kingsman: Slepenais dienests" (2015), "Kingsman: Zelta aplis" (2017) un "The King's Man: Pirmā misija" (2021) režisors.